Document ID: 32009R0617

PADOMES REGULA (EK) Nr. 617/2009
(2009. gada 13. jūlijs)
par autonomas tarifu kvotas atvēršanu augstas kvalitātes liellopu gaļas importam
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. pantu,
ņemot vērā Komisijas priekšlikumu,
tā kā:
(1)
Ņemot vērā to, ka Kopiena ir ieinteresēta veidot harmoniskas tirdzniecības attiecības ar trešām valstīm, kā autonoms pasākums būtu jāparedz Kopienas importa tarifu kvotas atvēršana 20 000 tonnām svaigas, dzesinātas vai saldētas augstas kvalitātes liellopu gaļas.
(2)
Saskaņā ar 144. pantu Padomes Regulā (EK) Nr. 1234/2007 (2007. gada 22. oktobris), ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), to lasot kopā ar minētās regulas 4. pantu, produktiem, uz kuriem attiecas šī regula, tarifu kvotas atver un pārvalda Komisija atbilstīgi sīki izstrādātiem noteikumiem, kas pieņemti saskaņā ar minētās regulas 195. panta 2. punktā minēto procedūru,
IR PIEŅĒMUSI ŠO REGULU.
1. pants
1. Ar šo tiek atvērta ikgadēja Kopienas importa tarifu kvota (kārtas numurs 09.4449) 20 000 tonnām svaigas, dzesinātas vai saldētas augstas kvalitātes liellopu gaļas, uz kuru attiecas KN kodi 0201, 0202, 0206 10 95 un 0206 29 91.
2. Šā panta 1. punktā minētajai kvotai importa nodokļi ir 0 %.
3. Kvotas gads sākas 1. jūlijā un beidzas 30. jūnijā.
2. pants
Šīs regulas 1. pantā minēto tarifu kvotu pārvalda Komisija saskaņā ar Regulas (EK) Nr. 1234/2007 144. pantu un 195. panta 2. punktu.
3. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2009. gada 1. augusta.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 13. jūlijā

Labels: 3
17